Ba shlei ka Wah Umngi: Ki skul, ka iingmane, ki temple, ki la jan shah jynrat ha ka Um
Rupang » Khubor » Ba shlei ka Wah Umngi: Ki skul, ka iingmane, ki temple, ki la jan shah jynrat ha ka Um
Naitung 12, 2019 Khubor
Shillong: Ka jingjur slap ha ki khyndiat sngi ba ladep, ka la pynshlei um ia ka Wah Umngi bad nangta, sa ka rong noh ia ka khyndew, ka la ktah ia shibun ki iing shong briew bad kumjuh ia ki skul ruh kumjuh.
Lyngba ka jingbthah jong ka Kong Isawanda Laloo,Deputy Commissioner, ka South West Khasi hills District, kumta ki briew jong ka tnat sorkar, ki la leit jngoh bad ki lap ba kawei ka iing shong briew bad nangta sa ka iing mane, ki la shah ktah bad nangta sa kawei ka temple bad kawei ka skul, ki la shah rong ha ka um bad nangta sa kawei pat ka skul, ka la julor malu mala bad ka ophis U Syiem ka Hima Maharam bad ka skul ICDS, ki la julor malu mala.
Ka jaka kaba jngai haduh 1 Kilometre harud jong ka Wah Umngi, kaba poi shaduh sha ka Wah Balat, ka dei ka jaka kaba don jingma bad la ong ba ka shong ka sah ha katei ka jaka, ka long kaba ima shi katdei namar ba ka khyndew, ka long kaba jem shi katdei. La ai jingmut da ka komiti sha ka Brahmaputra Board, ba kan shimti ia katei ka kam, ha kaba kan khanglad ia ka jingtuid noh jong ka khyndew, ha shwa ba kan mih ka jingjulor kaba nang jur.
Ha kajuh ka por, la bthah ia kito ki briew kiba shong ha ki jaka ba don jing artatien, ba kin wad jaka sah noh shawei, namar ba lada kan dang wan biang ka jinghap slap kaba jur ha ki khyndiat sngi, kan long ka jingma kaba khraw, lada kin dang iai sah ha katei kajuh ka jaka.
Bthah U MR, ia ki tnat sorkar bapher, ban pynkhuid ia ka Umiam Next »